**20 "κόλπα" για να μάθει καλύτερα το παιδί με Δυσλεξία & Μαθησιακές Δυσκολίες**

* Χρησιμοποιήστε έντονους **μαρκαδόρους υπογράμμισης** για να τονίσετε κάτι σε ένα κείμενο ή για να "περάσει από πάνω" τις καταλήξεις που έχει κάνει ορθογραφικά λάθος.
* Δώστε στο παιδί την ευκαιρία να γράψει το ίδιο και με άλλα **γραφικά μέσα** εκτός από το μολύβι π.χ. *στυλό, μαρκαδοράκι*
* Δώστε του την ευκαιρία να **επιλέγει**π.χ. *Ποια άσκηση θέλει πρώτη και ποια δεύτερη, το χρώμα που θα χρησιμοποιήσετε κτλ.*
* Κάντε **διαλείμματα**με ασκήσεις που ενισχύουν το παιδί και σε άλλους τομείς που επίσης αντιμετωπίζει δυσκολίες π.χ. *λαβύρινθους, εικόνες να βρει διαφορές, να αντιγράψει μοτίβα κ.ά*. Αυτό θα βοηθήσει το παιδί να ξεκουραστεί και να εξασκηθεί στον χωρικό προσανατολισμό, οπτική διάκριση, αλληλουχία.
* Χρησιμοποιήστε **σταυρόλεξα**.
* Διδάξτε του πώς χρησιμοποιούμε ένα **λεξικό**και εντάξτε στο μάθημά σας τη συνήθεια να ψάχνει και να βρίσκει μόνο του την ορθογραφία ορισμένων λέξεων.
* Καλό είναι οι προφορικές και οι γραπτές ασκήσεις να **εναλλάσσονται**μεταξύ τους.
* **Προετοιμάστε**το παιδί από την αρχή της συνάντησης ή της καθημερινής μελέτης .Τι θα κάνετε, Πόσες ασκήσεις και Τι περιμένετε από αυτό. Τονίστε ότι θα βοηθήσετε σε ό,τι δυσκολεύεται.
* Για τις μαθηματικές έννοιες και τους μηχανισμούς των τεσσάρων πράξεων **σχεδιάστε**σε μεγάλα Α4 χαρτιά.
* **Αναρτήστε**στον τοίχο του δωματίου του αυτά που θα θέλατε να θυμάται πχ. *κανόνες γραμματικής* και εργαλεία πχ. *ημερολόγιο, χάρτη.*
* Εμπλουτίστε με ασκήσεις **πολυαισθητηριακές**πχ. *Να ακολουθήσει τα γράμματα που θα σχηματίσετε στην*[*άμμο,*](http://dyslexiaathome.blogspot.com/2012/01/blog-post_31.html)[*γυαλόχαρτο*](http://dyslexiaathome.blogspot.com/2011/11/o-o.html)*κ.ά.*
* Δε διορθώνουμε **όλα τα λάθη** στο [γραπτό](http://dyslexiaathome.blogspot.com/search/label/%CE%93%CF%81%CE%B1%CF%80%CF%84%CE%AC%20%CE%B4%CF%85%CF%83%CE%BB%CE%B5%CE%BA%CF%84%CE%B9%CE%BA%CF%8E%CE%BD%20%CF%80%CE%B1%CE%B9%CE%B4%CE%B9%CF%8E%CE%BD)του παιδιού γιατί είναι μια αγχωτική διαδικασία για το παιδί που νιώθει ότι τα κάνει "όλα λάθος". Επιλέγουμε ποια κρίνονται πιο σημαντικά τη δεδομένη στιγμή.
* Δεν ζητάμε να **απομνημονεύσει**ακολουθίες γεγονότων, ημερομηνίες, ονόματα κτλ. Διαλέγουμε πάλι τα σημαντικότερα.
* Εφευρίσκουμε και του διδάσκουμε "**τρικ**" απομνημόνευσης πχ. *η λέξη αυτοκρατορία θυμίζει τη λέξη "κρατάω".*
* Σημαντικός κανόνας είναι πριν τελειώσει η συνάντηση ενός προγράμματος ή στην καθημερινή μελέτη η **τελευταία άσκηση** να είναι εύκολη για το παιδί. Η τελική εντύπωση για τις ικανότητές του είναι σημαντική.
* Χρησιμοποιήστε την **τεχνολογία**για να εμπλουτίσετε το περιεχόμενο και τη διαδραστικότητα των ασκήσεων. Βάλτε το παιδί να πληκτρολογήσει, να αναγνώσει μέσα από υπολογιστή.
* Κόψτε **εικόνες**από περιοδικά για να τις χρησιμοποιήσετε.
* **Παραμύθια, νεανική λογοτεχνία, κόμικς** και **μυθολογία**μπορεί να χρησιμοποιηθούν ως ενδεικτικά κείμενα για να δουλέψετε.
* Μάθετε ποια είναι τα ιδιαίτερα **ενδιαφέροντα**του κάθε παιδιού και εκμεταλλευτείτε τα για να κάνετε πιο ελκυστικές τις ασκήσεις. Για παράδειγμα: Στον Π αρέσουν πολύ οι δράκοι και φροντίζω πολύ συχνά να έχω στο τέλος της συνεδρίας μια ζωγραφιά με δράκο ή αυτοκόλλητα με δράκους.
* Χρησιμοποιήστε **τρισδιάστατα πλαστικά γράμματα** για να δουλέψετε λέξεις και συλλαβές. Θα βοηθήσει ταυτόχρονα και στην αντίληψη της μορφής των γραμμάτων μέσα από την αφή.

**Tips:**

Δεν πρέπει να ξεχνάμε ότι τα παιδιά με Δυσλεξία σκέφτονται με εικόνες, μαθαίνουν καλύτερα όταν όλες οι αισθήσεις παίρνουν μέρος και έχουν συνήθως ζωηρή φαντασία!

Η Κοινωνική Ανθρωπολόγος και Ειδική Παιδαγωγός, Άσπα Μητρακάκη μιλά για τα παιδιά με Δυσλεξία και Ειδικές Μαθησιακές Δυσκολίες.